b'\n_START_ARTICLE_\nJane Fonda\n_START_SECTION_\n\xc5\xbdivljenje in delo\n_START_PARAGRAPH_\nJane Fonda ali tako imenovana Lady Jayne Seymour Fonda je postala slavna leta 1960 z vlogama v filmih, Barbarella in Cat Ballou. Svojo igralsko upokojitev je napovedala leta 1991, vendar se je vrnila z vlogo v filmu leta 2005 Monster in Law. Leta 2007 pa je odigrala v filmu Georgia Rule. Producirala in igrala pa je tudi v nekaj videih, ki so bili ustvarjeni med letoma 1982 in 1995._NEWLINE_Jane Fonda pa je bila tudi aktivistka za veliko politi\xc4\x8dnih vzrokov, argumentov, ciljev,\xe2\x80\xa6 Eden najve\xc4\x8djih in najbolj spornih je bilo nasprotovanje vietnamski vojni. Protestirala pa je tudi proti vojni v Iraku in nasilju nad \xc5\xbeenskami. Samo sebe je opisala kot libertarko in feministko. Od leta 2001 je Jane Fonda Kristjanka. Leta 2005 je objavila svojo avtobiografijo z naslovom My Life So Far, ki so jo izdali v zalo\xc5\xbebi Random House. Trenutno prebiva v Atlanti v Georgii.\n_START_SECTION_\nDru\xc5\xbeina in \xc5\xa1olanje\n_START_PARAGRAPH_\nRodila se je o\xc4\x8detu Henryju Fondi, ki je bil po poklicu igralec. Torej se je Jane rodila v igralsko dru\xc5\xbeino, ter mami Frances Ford Seymour. Njen mlaj\xc5\xa1i brat Peter Fonda, rojen leta 1940 ter ne\xc4\x8dakinja Bridget Fonda, rojena 1964, sta tudi igralca. Ko je bila Jane stara 12 let, je njena mati zagre\xc5\xa1ila samomor po prostovoljnem zdravljenja v psihiatri\xc4\x8dni bolni\xc5\xa1nici. Nato se je njen o\xc4\x8de poro\xc4\x8dil s Susan Blanchart, vendar sta se lo\xc4\x8dila. Pri 15 se je u\xc4\x8dila plesa v vasici Fire Island Pines v New Yorku. Sprejeta je bila v Greenwich Academy v Greenwichu v Connecticutu.'